Nafarroako Parlamentuko Mahaiak, 2019ko urriaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkezturiko galdera, euskaraz, ingelesez, frantsesez eta alemanez jakitea merezimendu gisa baloratu deneko oposizio-lehiaketei eta lekualdatze-lehiaketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 28an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

2003tik gaur arte euskaraz, ingelesez, frantsesez eta alemanez jakitea merezimendu gisa baloratu den oposizio-lehiaketen eta lekualdatze lehiaketen zerrenda, horietako bakoitzari buruz honako hauek zehaztuta:

– Deialdiari aplikatu beharreko foru dekretua.

– Lanpostuen kopurua.

– Lehiaketaren fasean puntuazio osotik hizkuntza bakoitzari emandako balorazioaren ehunekoa.

Iruñean, 2019ko urriaren 24an

Foru parlamentaria: Marta Álvarez Alonso